Río Juyama

De Río Juyama is en üm un bi 23 Kilometer langen Stroom in Honduras un Guatemala, de von rechts in’n Río Motagua münnt.

De Stroom hett sien Born in de Bargen von de Sierra Espiritu Santo (Municipio Florida, Departamento Copán, Honduras). Dat liggt an de Waterscheed na de Quebrada Seca (in’n Oosten, flütt na’n Río Chinamito) un na Quebradas, de in’n Süden na’n Río Obraje loopt. De nächste Oort is dat Dörp Berlín in’n Süden. Von’n Born flütt de Río Juyama na Noorden. Dor kummt he na knapp acht Kilometer an de Grenz na Guatemala un flütt in dat Departamento Izabal, wo he de Grenz twüschen dat Municipio Los Amates un dat Municipio Morales billt. Öörd gifft dat hier in de Bargen narms, eerst twee Kilometer vör de Münn kummt de Oort ut de Bargen rut in dat Daal von’n Río Motagua. Dor liggt de Oort Juyama. De Stroom münnt in’n Río Motagua un dat Water flütt wieder in de Karibische See.

Kategorie:Honduras
Kategorie:Guatemala